Обва район

**О́бва райо́н** () — Перем ладорын  , Коми мулöн важся тор. 

Районыс öння формаын аркмӧтӧм 1959' годӧ.

Веськӧтлан  — Обва карок. Обваcянь Перемӧдз – 93 км. 

Обва районын эм öтік кар — Чормӧс.

Районын юралісьыс — Красноборов Анатолий Иванович.
 
## География
Обва район куйлö Перем ладор шöрын, Кама вавидзансянь асыввылö. Районлöн шöрин Обва карок, сулалö Перемсянь ойвыв-рытвылö 93 км ылынаын. 

 сьӧртіыс (3069  км2 ыжда) пырö Перем муын шöрöт районнэз коласö. Рытвывсянь асыввылö районыс нюжалö 80 км ылына, ойвывсянь лунвылö — 156 км ылына.

Обва районкӧт ордчӧн куйлӧны: рытвылын Карагай район, ойвылын Коми кытшись  Юсьва район, асыввылын — Добрянка район, лунвылын — Красновишерск да Нытва районнэз.  

Асыввылас районыс петö Кама вавидзан дорö. Обва ю торйöтö районсö кыкö: лунвыв да ойвыв ладор. Лунвыв ладорыс пырö Перем аггломерацияö, ойвылыс — дзиб. Öні, Обва вылöт поссö нюжöтöмась да, ойвылыс сідзжö оссьö. 

Мувевдöрыс абу жö öткодь: Обва да Чормöс юэзланьын паськалö лажмытін, а район лунвылас —  Оханнӧй вылынінлöн ойвыв пом.  

Климат шöркодь континентвывся. 

Мусиннэз — ежаа-шаргунаöсь да сёйвевьяöсь.

Быдмассэз кыдз и быдлаын лунвыв тайга дорын. Вöррес пемытлысъяöсь да паськыткорья-лысъяöсь (ньыв, кöз, нинпу). Бöрьяэз лёка кералöмöсь, ны туйö адззам му-видз уджалан юкöттэз, нето — Кама пöлöн — тэллясялöм уйттэз.

Вöрын олöны ур, кöин, вöрмöс, яг пöтка, ош да кин да.  

Дорьяна мувывторрез:
* Туренец ді (орнитология сьöрті заказник, Обва уссёын)  
* Обва (зоология сьöрті заказник)
* Васильков ыб (ботаника сьöрті резерват)
* **Кузьминка** вöрпарк Обва карокын (лöсьöтöм 1842' годö) 
* **Чормöсісь вöрпарк** 
* **Туруна нюр** (Селина посад)  
* **Чормöс нюр** 

Районісь вöр-ва да мупытшк öддьöн öсь. Татöн эмöсь: вöр, , торф, сёй.
 
## История
Обва район — коми отирлöн важся му. Археологгез осьтöмась татöн родановсалісь культура казьмöтан карколяс — Анюшкар.  

XVIII век пондöтчикö Строгановвез лöсьöтöмась татчö именнёлісь шöрин да вайöтöмась роч крессяна. Коми му лоис роч. Басöк архитектура казьмöтаннэзöн кольччöны 1701' годö панöм Чормöс кар да 1781' воын сувтöтöм Обва посад (öні карок, рочöн *Иллинскöй*).

Сар дырни öння районыслöн мувывтор вöлі Совкар уездын.

Обва район аркмöма 1923' декаб 14' лунö. 

1935' восянь 1959' воöдз сія шусьöма Перем-Обва район (рочöнжык Пермско-Ильинскöй район). 1959' годö Перем-Обва районлісь визиррез бура вештöмась, сы дынö öтлаöтісö лунвыв торсö пöдналöм Чормöс районлісь, а ассис торйöтöмась рытвыв муэз, кытöн лоис талуння Карагай район. Районыс пондіс бöра шусьыны **Обва район**.

## Янсалӧм
Öні Обва районын öтік карму да квать посадму.
 
* Ивановскӧй посадму
* Васильевскӧй посадму
* Обва посадму  
* Посер посадму
* Сретенскӧй посадму
* Филатова посадму
* Чормӧс карму

## Оланіннэз

Обва районын öні сулалöны 189 оланін: öтік кар, öтік карок, 11 посад да 176 грезд. .

## Веськöтлан
Обва районын юралісьöн 2011' восянь уджалö Красноборов Анатолий Иванович.

## Отир
2011' во пондöтчикö Обва районын олöмась 19&nbsp;591 морт, ныись 10&nbsp;128 морт — карсаэз (51,7%), 9&nbsp;463 морт олöны посад-грездын (48,3%). 

Отирлöн тшöкыта — 6,6 морт/км2. Йöзыс тшöкжыка олöны район шöрын да лунвылын, унажыксö Обва ю кыкнан вадöрын да туйез пöлöн: Перем—Обва, Обва—Григорьевскöй, Сретенскöй—Ивановскöй—Чормöс. Район ойвылын отирыс олöны шоча.   

Медуна йöзыс олöны Обва карокын (7,1&nbsp;сюрс морт), Чормöс карын (4,1&nbsp;сюрс морт), Сретенскöй посадын (1467&nbsp;морт), Васильева посадын (561&nbsp;морт), Филатова посадын (537&nbsp;морт), Кривец посадын (503&nbsp;морт).

 сьöрті 95,3 % рочöсь, 1,7 % комиöсь, колясыс — мöдік чужанвужа йöз. Коми отирыс унажыксö олöны ойвылын да ойвыв-рытвылын.

Джынся унажык отиырыс уджавны лöсялан öсь, 24 % — пöрисьöсь. Öтік во сьöрна уджаліссез да  лыддисьöны 8,7 сюрс морт мымда. Диплома специалисттэз — 1918&nbsp;морт, ныись медвылын велöтчöмöн — 629&nbsp;морт. 
 
## Кӧзяйство
Кöзяйство структураын медыжыт роль орсöны пукерöтöм да электродеталлез керöм. Му-видз уджаліссез вöдитöны пода, быдтöны сю.

Вöр индустриялöн Обва районас 60 % фонддэз, 40 % лэдзан продукция, 50 % индустрияын уджаліссез. Татчö пырöны вöрхоззэз, вöрпромхоз, кылöтан рейд.  

Машинакерöмын уджалö токö электродеталлез лэдзан Чормöс завод  (кусöтаннэз, радиорозеткаэз, янсöтан щитоккез). 
 
Васильевскöй да Русаки посаддэз дынын невнаöн шедтöны мусир.

Обва районын эм йöвзавод (Обва карокын, сылöн сепаратора юкöттэз осьтöмöсь Чормöсын да Серетенскöйын), Обваын уджалö начкисян пункт, Обваын да Чормöсын эм няньзаводдэз.

Кöдзöны 52&nbsp;тыс.&nbsp;га пасьта, ныись 5&nbsp;тыс.&nbsp;га вылын быдтöны сю. Унакодь кöдзöны и вердан культураэз. Сюэз (шогді, зöр, ид, рудзöг) босьтöны 9−11&nbsp;ц/га.
 
Кöрттуйлань нуан туйез (Григорьевскöйлань да Менделеевалань) вевттьöмöсь кöдзаöн. 

Районын автобуссэз ветлöны 8 маршрут кузя.

Район пырйöт 25 км мунö федерациялö колана газнуан Ямбург—Тула да 8 км кежöтöм газнуан (регионлö колана).

## Лысинвидзан
* Обва район понда медшöр больнича, сы бердын посад понда кык  амбулатория да 14 ФАП
* Чормöс кар понда больнича 

## Велöтан
Обва районын кыкьямыс дöсвелöтан шöрöт школа (1934 морт):
* Васильевскöйись школа 
* Дмитриевскöйись школа 
* Ивановскöйись школа 
* Обваись школа № 1 
* Посерись школа 
* Сретенскöйись школа 
* Филатоваись школа 
* Чормöсісь школа 

Куим дöсвелöтан под школа (188 морт):
* Каменкаись школа
* Кривцыись школа
* Москвинаись школа

Нысся эмöсь тодильнöй школаэз:

* Осьтöм типа дöсвелöтан тодильнöй школа (Чормöс, 25 морт) 
* VIII вида тодильнöй школа-интернат (Чормöс, 93 морт)

*МОУ «Обваись дöсвелöтан рытся школа» (68 морт)
*МОУ «ЦТИ и МПО»
*ГОУ НПО «ПЛ-67» (320 морт)

Кык шöрин:

* Школабöрся удж сьöрті шöрин (Обва)
* Чедядь кужöммез зорöтан керку (Чормöс)

Вит челядьсад (795 морт):

* «Росинка» (Обва)
* «Солнышко» (Обва)
* «Теремок» (Чормöс)
* «№1»  (Чормöс)
* «Золотöй петушок» (Обва)

## Культура

Обва район понда уджалöны:
* Обва районісь асладор музей (1921, Рочмуын медодзза сельскöй музей)
* Обваись киношöрин
* Обва район понда культура керку
* Обваись томмезлöн керку
* Обваын челядь понда кужöттэз сьöрті школа
* Чормöсын челядь понда кужöттэз сьöрті школа
* Обва район понда медшöр библиотека

Чормöс карын уджалöны:
* Чормöсісь асладор музей 
* Чормöс кар понда культура керку 
* Чормöс кар понда библиотека
* Чормöсісь чедядь понда библиотека

Обва районісь посаддэзын да грезддэзын эмöсь
* 19 культуракерку да клуб
* 14 библиотека

## Масс медиа
Обва районын петö газета «Знамя».

## Гора нима отир

## Ландшафттэз
Обва районын торйöтöны 299 ландшафт (угоддё):

## Берся

## Видзӧт сідзжӧ
*Строгановвез
*Обва

## Ыстісяннэз
* Обва район йылісь Перем ладорись веськöтлан сайтын 
* Обва районісь веськöтланлöн сайт
* Чормöс карись веськöтланлöн сайт
 
## Ӧшмӧссэз

## Ыстісяннэз